OpenLLM-France/wikimedia huggingface dataset:
# Massimo Ambrosini

Massimo Ambrosini (Pesaro, 29 de maig de 1977), és un futbolista italià que actualment juga de migcampista a l'AC Milan de la Serie A d'Itàlia i a la selecció de futbol d'Itàlia.

## Trajectòria
### AC Cesena

Va començar la seva carrera al AC Cesena que jugava a la Serie A. Va jugar 25 partits amb el club i va marcar 1 gol.

### AC Milan

A la temporada 1994/1995 l'AC Milan obté els seus servicis encara que a la temporada següent és cedit al Vicenza, ajudant a l'equip a mantenir-se a la primera divisió italiana. Va tornar a l'equip rossonero a la temporada 1997/1998, l'equip milanés va acabar a la decena posició a la Serie A i va perdre la final de la Coppa Italia que va jugar contra la SS Lazio amb un resultat global de 3-2, va jugar la final de la Lliga de Campions de la UEFA de la temporada 2006-2007 on el seu equip va acabar guanyant el trofeu amb un resultat de 2-1, amb dos gols de Filippo Inzaghi. És el capità de l'equip des que Paolo Maldini es va retirar a la temporada 2008/2009. Amb l'equip rossonero ha guanyat 4 Serie A, 1 Coppa Italia, 2 Supercopes d'Italia, 2 Lliga de Campions de la UEFA, 2 Supercopes d'Europa i 1 Campionat del Món de Clubs de futbol.

## Internacional

Ha jugat 35 partits amb la selecció azzurra i ha participat en l'Eurocopa 2008, on la selecció de futbol d'Itàlia va ser eliminada als quarts de final, ja que va perdre als penals contra la selecció de futbol d'Espanya.
Massimo Ambrosini - Plantilles de navegació :
Selecció de futbol d'Itàlia – Eurocopa 2000
1 Abbiati •
2 Ferrara •
3 P. Maldini •
4 Albertini •
5 Cannavaro •
6 Negro •
7 Di Livio •
8 Conte •
9 Inzaghi •
10 Del Piero •
11 Pessotto •
12 Toldo •
13 Nesta •
14 Di Biagio •
15 Iuliano •
16 Ambrosini •
17 Zambrotta •
18 Fiore •
19 Montella •
20 Totti •
21 Delvecchio •
22 Antonioli •
Entrenador: Zoff
Selecció de futbol d'Itàlia – Eurocopa 2008
1 Buffon •
2 Panucci •
3 Grosso •
4 Chiellini •
5 Gamberini •
6 Barzagli •
7 Del Piero •
8 Gattuso •
9 Toni •
10 De Rossi •
11 Di Natale •
12 Borriello •
13 Ambrosini •
14 Amelia •
15 Quagliarella •
16 Camoranesi •
17 De Sanctis •
18 Cassano •
19 Zambrotta •
20 Perrotta •
21 Pirlo •
22 Aquilani •
23 Materazzi •
Entrenador: Donadoni :
# Donowensita

La donowensita és un mineral de la classe dels fosfats. Rep el nom en honor de Don Ray Owens (18 de març de 1937, Stuttgart, Arkansas, EUA - 20 d'octubre de 2015, Hot Springs, Arkansas), geòleg en cap de la mina de vanadi Union Carbide Christy, a Arkansas, i professor de geologia a la Universitat d'Arkansas.

## Característiques

La donowensita és un vanadat de fórmula química Ca(H₂O)₃Fe$^{3+}$₂(V₂O₇)₂. Va ser aprovada com a espècie vàlida per l'Associació Mineralògica Internacional l'any 2020, sent publicada l'any 2022. Cristal·litza en el sistema triclínic.
Les mostres que van servir per a determinar l'espècie, el que es coneix com a material tipus, es troben conservades a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb el número de catàleg: 75041 i 75042.

## Formació i jaciments

Va ser descoberta a la mina Union Carbide, situada a Wilson Springs, dins el comtat de Garland (Arkansas, Estats Units), en forma d'agulles de fins a 1 mm de llarg. Aquesta mina estatunidenca és l'únic indret de tot el planeta on ha estat descrita aquesta espècie mineral.

## Referències

* ↑ «Donowensite» (en anglès). Mindat. [Consulta: 16 març 2022].
* ↑ Kampf, Anthony R.; Hughes, John M.; Nash, Barbara P.; Smith, Jason B. «Donowensite, Ca(H2O)3Fe3+2(V2O7)2, and Mikehowardite, Fe3+4(VO4)4(H2O)2·H2O, Two New Vanadium Minerals from the Wilson Springs Vanadium Mine, Wilson Springs, Arkansas, USA». The Canadian Mineralogist, 60, 3, 01-05-2022, pàg. 543–554. DOI: DOI:10.3749/canmin.210015 [Consulta: 13 octubre 2022].
# Aml Ameen

Aml Ameen (Londres, 30 de juliol de 1985) és un actor anglès, conegut pels seus papers com a Trevor a Kidulthood, Lewis Hardy a The Bill, Malcolm a Harry's Law, Capheus a la primera temporada de Sense8 i Alby a The Maze Runner.

## Orígens

Ameen nasqué al barri londinenc de Camden Town, sent fill de pares jamaicans i vincentians. Aprengué l'art de la interpretació a la Barbara Speake Stage School, una escola privada de la ciutat. De jove aparegué en espectacles del West End com ara Oliver! i Jolson. L'any 1996, amb 11 anys, participà en els BRIT Awards juntament amb Michael Jackson en un espectacle exitós en el que també participà el cantant del grup musical Pulp Jarvis Cocker.

## Filmografia

| Any | Títol | Paper | Anotacions |
| 2003 | EastEnders | Simon | 1 episodi |
| 2004 | Bella and the Boys | Terry | Paper principal |
| 2004 | Holby City | Bradley Norris | Sèrie de televisió (episodi: "The Kindness of Strangers") |
| 2006 | Kidulthood | Trevor "Trife" Hector | Actor principal |
| 2006-2007 | The Bill | PC Lewis Hardy | Paper principal |
| 2008 | Fallout | Dwayne Edmons | |
| 2008 | Silent Witness | AJ | 2 episodis |
| 2008 | Dis/Connected | Anthony | Paper principal |
| 2010 | Shank | Conductor de bus | Cameo |
| 2010 | Second Chance | Aaron Bently | Curtmetratge |
| 2011-2012 | Harry's Law | Malcolm Davies | Repartiment principal (temporada 1), Estrella convidada (temporada 2) |
| 2012 | CSI: Miami | Jack Brody | Sèrie de televisió (episodi: "At Risk") |
| 2012 | Red Tails | Bag O'Bones | |
| 2012 | The Naked Poet | Ryan | |
| 2013 | El majordom | Young Cecil | |
| 2014 | The Maze Runner | Alby | |
| 2014 | Beyond the Lights | Trey | |
| 2015 | Sense8 | Capheus | Paper principal (temporada 1) |
| 2015 | Lila & Eve | Stephon | Paper auxiliar |
| 2016 | Soy Nero | Bronx | |

## Referències

* 1 2 «Aml Ameen» (en anglès). Arxivat de l'original el 31 de juliol 2008. [Consulta: 1r agost 2008].
# SNAI Open 2011

El Torneig de Palerm 2011, oficialment conegut com a SNAI Open 2011, és un esdeveniment de tennis femení sobre terra batuda que pertany als International tournaments de la WTA. La 24a edició del torneig es va celebrar entre el 9 i el 17 de juliol de 2011 al Country Time Club de Palerm, Itàlia.
La tennista Anabel Medina Garrigues va guanyar el segon títol de l'any i el cinquè a Palerm junt als títol de 2001, 2004, 2005 i 2006.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| 1 | F. Pennetta | 4 | 7 | 7 |
| | M. Johansson | 6 | 5 | 5 | 1 | F. Pennetta | 6 | 6 | |
| | S. Cîrstea | 6 | 1 | 1 | 6 | T. Pironkova | 2 | 2 | |
| 6 | T. Pironkova | 2 | 6 | 6 | | | | | | 1 | F. Pennetta | 2 | 2 |
| 4 | K. Zakopalová | 7 | 4 | 6 | | | | | | 7 | P. Hercog | 6 | 6 |
| Q | A. Mijačika | 5 | 6 | 3 | 4 | K. Zakopalová | 1 | 1 | | | | | |
| | A. Brianti | 2 | 4 | | 7 | P. Hercog | 6 | 6 | | | | | |
| 7 | P. Hercog | 6 | 6 | | | | | | | | | | | 7 | P. Hercog | 3 | 2 |
| 8 | P. Cetkovská | 6 | 6 | | | | | | | | | | | 5 | A. Medina Garrigues | 6 | 6 |
| | A. Amanmuradova | 2 | 4 | | 8 | P. Cetkovská | 5 | 6 | 7 | | | | |
| | P. Parmentier | 5 | 1 | | 3 | S. Errani | 7 | 3 | 6$^4$ | | | | |
| 3 | S. Errani | 7 | 6 | | | | | | | 8 | P. Cetkovská | 5 | 3 |
| 5 | A. Medina Garrigues | 6 | 7 | | | | | | | 5 | A. Medina Garrigues | 7 | 6 |
| LL | Arruabarrena-Vecino | 1 | 5 | | 5 | A. Medina Garrigues | 6 | 1 | 6 | | | | |
| | I.-C. Begu | 6 | 6 | | | I.-C. Begu | 2 | 6 | 0 |
| 2 | R. Vinci | 4 | 3 | | | | | | |

## Quadre doble femení

| Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| 1 | Sara Errani Roberta Vinci | 6 | 6 |
| | Irina-Camelia Begu Darija Jurak | 3 | 4 | 1 | Sara Errani Roberta Vinci | 6 | 6 |
| 3 | Maria Kondratieva Sophie Lefèvre | 7 | 6 | 3 | Maria Kondratieva Sophie Lefèvre | 1 | 2 |
| | Maria Elena Camerin İpek Şenoğlu | 6² | 3 | | | | | 1 | Sara Errani Roberta Vinci | 7 | 6 |
| | Beatriz García Vidagany Claudia Giovine | 4 | 4 | | | | | 2 | Andrea Hlaváčková Klára Zakopalová | 5 | 1 |
| | Teodora Mirčić Laura Thorpe | 6 | 6 | | Teodora Mirčić Laura Thorpe | 2 | 4 |
| | Gioia Barbieri Anastasia Grymalska | 3 | 2 | 2 | Andrea Hlaváčková Klára Zakopalová | 6 | 6 |
| 2 | Andrea Hlaváčková Klára Zakopalová | 6 | 6 | | | | |
Palerm :
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2019
2020
2021
2022
2023
2024 :
Sony Ericsson WTA Tour 2011
< 2010
2012 > :
WTA Tour Championships, Istanbul  · WTA Tournament of Champions, Bali :
# Vilanòva d'en Rocheta

La Rochette és un municipi francès situat al departament de l'Ardecha i a la regió d'Alvèrnia-Roine-Alps. L'any 2007 tenia 62 habitants.

## Demografia
### Població

El 2007 la població de fet de La Rochette era de 62 persones. Hi havia 29 famílies de les quals 8 eren unipersonals (4 homes vivint sols i 4 dones vivint soles), 17 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 84 habitatges, 31 eren l'habitatge principal de la família, 43 eren segones residències i 9 estaven desocupats. 75 eren cases i 7 eren apartaments. Dels 31 habitatges principals, 21 estaven ocupats pels seus propietaris, 9 estaven llogats i ocupats pels llogaters i 1 estava cedit a títol gratuït; 3 tenien dues cambres, 7 en tenien tres, 6 en tenien quatre i 15 en tenien cinc o més. 8 habitatges disposaven pel capbaix d'una plaça de pàrquing. A 14 habitatges hi havia un automòbil i a 13 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de La Rochette el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 4 |
| 4 | 65 a 69 | 0 |
| 4 | 60 a 64 | 4 |
| 0 | 55 a 59 | 4 |
| 0 | 50 a 54 | 0 |
| 4 | 45 a 49 | 4 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 4 | 25 a 29 | 0 |
| 4 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 31 persones, 18 eren actives i 13 eren inactives. De les 18 persones actives 17 estaven ocupades (9 homes i 8 dones) i 1 aturada (1 dona i 1 dona). De les 13 persones inactives 6 estaven jubilades, 4 estaven estudiant i 3 estaven classificades com a «altres inactius».

### Activitats econòmiques

Els 3 establiments que hi havia el 2007 eren d'empreses d'hostatgeria i restauració.
L'any 2000 a La Rochette hi havia 13 explotacions agrícoles que ocupaven un total de 448 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de La Rochette a l'INSEE.
* Évolution et structure de la population Fitxa amb el detall de dades de La Rochette a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Sverdlóvske

Sverdlóvske (en (ucraïnès): Свердловське, en rus: Свердловское) és un poble de la República Autònoma de Crimea, a Ucraïna, que el 2014 tenia 203 habitants. Pertany al districte rural de Pervomàiske.

## Referències

* ↑ «Телефонные коды городов Крыма после присоединения». Предложения по отдыху в Крыму. Arxivat de l'original el 2016-06-05. [Consulta: 21 juny 2016].
* ↑ Приказ Россвязи от 31.03.2014 № 61 «О присвоении почтовых индексов объектам почтовой связи»
# Prioziorni (Uliànovsk)

* Per a altres significats, vegeu «Prioziorni».
Prioziorni (en rus: Приозёрный) és un poble (un possiólok) de l'óblast d'Uliànovsk, a Rússia, que en el cens del 2010 tenia 656 habitants. Pertany al districte de Barix.

## Referències

* ↑ «Численность населения Алнашского района в разрезе населённых пунктов на 1 января 2008 года». Алнашский районный Совет депутатов. Arxivat de l'original el 2012-04-11. [Consulta: 20 febrer 2010].
# Massud (nom)

Massud és un nom masculí àrab —en àrab مسعود, Masʿūd— que literalment significa ‘feliç’, ‘afortunat’, ‘benastruc’. Si bé Massud és la transcripció normativa en català del nom en àrab clàssic, també se'l pot trobar transcrit Masud, Masoud, Massoud, Massoude, Masood, Mas'ud, Messaoud, Mesud, Messud. Aquest nom també el duen musulmans no arabòfons que l'han adaptat a les característiques fòniques i gràfiques de la seva llengua: en turc Mesut.
Vegeu aquí personatges i llocs que duen aquest nom.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. "برك". ISBN 978-84-412-1546-7.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Ammomanes

Ammomanes és un gènere d'ocells de la família dels alàudids (Alaudidae). Aquestes terreroles habiten deserts, planures pedregoses, pastures àrides, turons i terres de conreu, des d'Àfrica i Aràbia fins a l'Índia.
Fan 13-15 cm de llargària. El plomatge tendeix a ser ocre pàl·lid per sobre i blanquinós per sota. Bec curt i cua més aviat curta, negrosa, amb àrees blanques.

## Llistat d'espècies

Se n'han descrit tres espècies dins aquest gènere:
* Ammomanes deserti - terrerola del desert.
* Ammomanes cinctura - terrerola cuabarrada.
* Ammomanes phoenicura - terrerola cua-rogenca.
En algunes classificacions l'espècie Ammomanopsis grayi és inclosa dins aquest gènere.

## Referències

* ↑ Els alàudids en ZOONOMEN Rev. 20-06-2010 (anglès)
* ↑ El gènere Ammomanes a TAXONOMICON Rev:20-06-2010 (anglès)
# Vilanava dels Canònges

Vilanava de Menerbés (nom occità; la forma oficial francesa és Villeneuve-Minervois) és una vila del Menerbès, a la regió d'Occitània, al departament de l'Aude, dins el districte de Narbona i el cantó de Peiriac de Menerbés. La ciutat, a l'entrada de la vall de Clamós i al peu de la Muntanya Negra (la Montanha Negra), té 824 habitants i està a quasi 200 metres sobre el nivell del mar. El terme té 2.385 hectàrees.
El seu origen fou un castell del segle ix que defensava l'entrada a la vall i del qual encara es veuen algunes restes, però la major part fou destruïda i al seu lloc hi ha l'església de Sant Esteve, abans capella del castell. Possessió dels vescomtes de Menerba, va passar al segle xiii al capítol de la Catedral de Carcassona i es va dir Vilanova dels Canonges. La senyoria es feu més gran per donacions del rei Lluís IX amb les espoliacions als senyors albigesos.
La vila es caracteritza per tres monuments, dos d'ells neolítics, coneguts com els dòlmens de Vilanava de Menerbés. El primer és el Palet de Rotllan o de l'Home Vell, que també s'anomena dolmen de Jargantièra, que la llegenda atribueix a Rotllan, el nebot de Carlemany. Un segon dolmen és conegut com la Tomba de Rotllan, és del tercer mil·lenni abans de Crist i fou restaurat el 1972; s'hi van trobar ossos i objectes de sílex. Un dolmen del mateix nom existeix en una altra vila no gaire llunyana (Pepius). És a prop del Palet de Rotllan. El tercer és el dolmen de Ròcatraucada, un megàlit que domina unes ruïnes amb el mateix nom, que seria una tomba col·lectiva del tercer mil·lenni abans de Crist; s'hi van trobar pots, i braçalets de coure i bronze; la part superior va desaparèixer i la tomba està descoberta.
També és un monument destacable el molí fariner, construït el 1819 i que va funcionar fins al 1890. El 2001 es va reconstruir i avui és l'únic molí actiu de tot el departament; es troba a la partida de Benaset. Es pot visitar des de l'exterior i, algunes hores, també a l'interior.
# Anita Loos

Anita Loos (Sisson, 26 d'abril de 1889-Nova York, 18 d'agost de 1981) va ser una escriptora nord-americana.
Va començar treballant en el teatre, al costat del seu pare que en dirigia algun, i als 12 anys ja feia guions per al cinema. Als 20 anys Loos ja era guionista professional. El 1911 va vendre el guió per a la pel·lícula The New York Hat, produïda el 1912 per D. W. Griffith i protagonitzada per Mary Pickford i Lionel Barrymore; va descobrir Douglas Fairbanks, que arribaria a ser va ser una de les grans figures de cinema mut de Hollywood, per al qual va escriure molts guions entre 1916 i 1919.
El 1919 Loos es va casar amb escriptor-director John Emerson, i junts van començar a escriure i produir les seves pròpies pel·lícules. Als anys trenta va saber adaptar-se a el cinema sonor i des de 1932 i durant 18 anys va treballar per a la Metro-Goldwyn-Mayer, a qui donà alguns dels seus grans èxits: La pèl-roja (1932), que consagrava Jean Harlow, (1936) i Saratoga (1937), totes dues amb Clark Gable.
A més va escriure obres de teatre, novel·les i adaptacions, com Gigi, de Colette. També per a la premsa escrivia regularment col·laboracions per a les revistes Harper's Bazaar, Vanity Fair i The New Yorker.
És molt coneguda per la seva novel·la Els senyors prefereixen les rosses (Gentlemen Prefer Blondes, 1926), que aviat va ser un gran èxit de vendes i donaria lloc a pel·lícules i musicals, algun dels quals protagonitzat per Marilyn Monroe i Jane Russell. Escrita en forma de diari, plena d'humor desvergonyit i situacions còmiques i fent ús de l'elegància, la ironia i la fantasia, es convertiria en una referència inevitable de la literatura popular del segle xx.
Després en va escriure la continuació: Però es casen amb les brunes (But Gentlemen Marry Brunettes, 1928). Va escriure algunes novel·les més, com A Mouse Is Born (1951) i No Mother To Guide Her (1961), i llibres de memòries, com A Girl Like I (1965) i Adéu a Hollywood amb un petó (1974).

## Referències

* 1 2 «Anita Loos» (en anglès). Encyclopaedia Britannica. [Consulta: 24 abril 2020].
* 1 2 «Anita Loos». Alba Editorial. [Consulta: 24 abril 2020].
* ↑ Funk, Charles Earle. Funk & Wagnalls. What's the Name, Please?, 1936.
* ↑ «Anita Loos: Versió femenina». betevé, 07-06-2019. [Consulta: 24 abril 2020].
* ↑ Gámez, Carles «‘Material girl' a los 90 años» (en castellà). El País [Madrid], 27-08-2015. ISSN: 1134-6582.
# Massoutiera mzabi

Massoutiera mzabi és una espècie de mamífer rosegador de la família dels ctenodactílids. Viu a Algèria, el Txad, Mali i el Níger. Es tracta d'un animal diürn i majoritàriament solitari. El seu hàbitat natural són les zones rocoses, on busca refugi a les esquerdes i fissures. Es creu que no hi ha cap amenaça significativa per a la supervivència d'aquesta espècie, tot i que podria estar afectada pel sobrepasturatge i la sequera.

## Referències

* ↑ Aulagnier, S. Massoutiera mzabi. UICN 2008. Llista Vermella d'espècies amenaçades de la UICN, edició 2008, consultada el 25 gener 2015.
# Donskoi (Rostov)

* Per a altres significats, vegeu «Donskoi».
Donskoi (en rus: Донской) és un poble (un khútor) de l'óblast de Rostov, a Rússia, segons el cens rus del 2010 tenia 1.622 habitants. Pertany al districte de Zernograd.

## Referències

* ↑ «Топографическая карта Ростовской области. Генштаб Советской Армии.». Arxivat de l'original el 2016-03-03. [Consulta: 21 febrer 2016].
* ↑ «Почвенная карта России». Arxivat de l'original el 2016-03-03. [Consulta: 21 febrer 2016].
* ↑ Plantilla:Публикация
# Ammon (Idaho)

Ammon és una població dels Estats Units a l'estat d'Idaho. Segons el cens del 2006 tenia 12.065 habitants.

## Demografia

Segons el cens del 2000, Ammon tenia 6.187 habitants, 1.843 habitatges, i 1.546 famílies. La densitat de població era de 818,1 habitants per km².
Dels 1.843 habitatges en un 49,9% hi vivien nens de menys de 18 anys, en un 72% hi vivien parelles casades, en un 9,4% dones solteres, i en un 16,1% no eren unitats familiars. En el 13,8% dels habitatges hi vivien persones soles el 6,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,27 i el nombre mitjà de persones que vivien en cada família era de 3,62.
Per edats la població es repartia de la següent manera: un 36,3% tenia menys de 18 anys, un 8,9% entre 18 i 24, un 26,8% entre 25 i 44, un 18,4% de 45 a 60 i un 9,6% 65 anys o més.
L'edat mediana era de 29 anys. Per cada 100 dones de 18 o més anys hi havia 89,6 homes.
La renda mediana per habitatge era de 47.820 $ i la renda mediana per família de 51.544 $. Els homes tenien una renda mediana de 41.126 $ mentre que les dones 21.301 $. La renda per capita de la població era de 16.535 $. Aproximadament el 3,4% de les famílies i el 5,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ammon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 agost 2010].
* ↑ «Geographic Comparison Table- Ammon». American Fact Finder. Oficina del Cens dels Estats Units, 12-01-2010.
Viccionari
# Samoana thurstoni

Samoana thurstoni és una espècie de mol·lusc gastròpode pertanyent a la família Partulidae. Fa 19 mm d'alçària i 12 d'amplada. La closca és de color groc verdós.Viu als boscos prop dels cims i als vessants superiors de les muntanyes d'Ofu. És un endemisme de la Samoa Nord-americana: illa d'Ofu.

## Referències

* 1 2 Mollusc Specialist Group (2000). "Samoana thurstoni." 2000 Llista Vermella de la UICN. Unió Internacional per a la Conservació de la Natura, edició 2000. [Consulta: 18 abril 2023]
* 1 2 Samoan Land Snails Identification Guide Arxivat 2007-07-08 a Wayback Machine. (anglès)

## Bibliografia

* Baillie, J. i Groombridge, B., 1996. 1996 IUCN Red List of Threatened Animals. Unió Internacional per a la Conservació de la Natura, Gland (Suïssa)
* Groombridge, B. (ed.), 1994. 1994 IUCN Red List of Threatened Animals. Unió Internacional per a la Conservació de la Natura, Gland (Suïssa)
* Hilton-Taylor, C., 2000. 2000 IUCN Red List of Threatened Species. Unió Internacional per a la Conservació de la Natura, Gland (Suïssa) i Cambridge, Gran Bretanya

## Enllaços externs

* The Endangered partulid tree snail Samoana thurstoni (Cooke and Crampton, 1930) on Olosega and the land snail diversity of the Manu'a Islands, American Samoa (anglès)
* Decline and homogenization of Pacific faunas: the land snails of American Samoa (anglès)